
8 DR 31.10.2012 

 
■1040 

 Ini kerana kemudahan teknologi yang memudahkan skim-skim ini dijalankan 
secara meluas dan sukar dikesan pada peringkat awal. Apabila dikesan pula, sukar diambil 
tindakan terutamanya kalau melibatkan skim-skim berlandaskan internet. Jadi ini 
merupakan satu tanggungjawab dan cabaran yang semakin besar yang dihadapi oleh pihak 
penguatkuasa dan juga satu amaran yang harus diterima oleh rakyat dengan lebih 
berwaspada dan berhati-hati. Memang usaha untuk memberikan kesedaran dan 
pemahaman ini perlu dilakukan secara berterusan, tetapi kita juga melihat betapa ramai 
rakyat di negara kita ini yang begitu terdedah dan mudah termakan dengan janji-janji 
pelaburan yang menjanjikan pulangan yang begitu tinggi dan dengan cara untuk mendapat 
kekayaan dengan cepat.  

 Jadi, semua pihak sebenarnya perlu memainkan peranan masing-masing. Begitu 
juga dari segi undang-undang, Bank Negara Malaysia sedang mengkaji untuk 
meningkatkan lagi hukuman yang akan dikenakan supaya hukuman yang lebih berat akan 
dikenakan kepada pihak yang berkenaan nanti. Jadi ia merupakan satu keadaan yang 
pelbagai dari segi cabaran dan juga dari segi tanggungjawab yang mesti dipikul oleh semua 
pihak. Saya mengucapkan terima kasih di atas keprihatinan Yang Berhormat dan semoga 
dengan terdedahnya kejadian penipuan yang besar ini- sebenarnya di Malaysia juga dalam 
kes semasa ini jumlahnya juga agak besar, yang agak menggerunkan kita. Jadi bukan 
sahaja di Amerika Syarikat, mungkin tidaklah sampai ke peringkat di Amerika Syarikat tetapi 
jumlah penipuan ini sudah menjadi semakin besar. Jadi, ini perlu kita hayati dan mengambil 
tindakan pencegahan secara bersama. Terima kasih. 

Dato’ Ibrahim Ali [Pasir Mas]: Terima kasih Tuan Yang di-Pertua. Tadi Yang 
Berhormat sebut skim cepat kaya ini meluas, amat berbahaya dan walaupun pemantauan 
dibuat melalui risikan dan aduan ianya tidak mencukupi. Saya ingin tanya Yang Berhormat, 
selain daripada usaha yang akan dibuat mengenai pindaan undang-undang hukuman yang 
lebih berat tetapi mengenai dengan kesedaran tadi. Saya berminat mengenai kesedaran 
orang ramai. Apakah pihak Bank Negara bercadang untuk melancarkan kempen yang tidak 
putus-putus seperti kempen anti rasuah melalui berbagai-bagai media mengenai dengan 
skim cepat kaya. Ini kerana nampaknya ia hilang tumbuh silih berganti, itu jadinya. Jadi 
kalau ia tidak dibendung dengan tegas, saya percaya ianya akan menjadi penyakit kerana 
skim ini sekarang ini berlindung macam-macam cara. Dahulu di kawasan saya ikan keli, 
kemudian teh latvia, macam-macam dia jual produk melalui jualan langsung dan 
sebagainya. Jadi itu persoalan pertama.  

Kedua saya hendak tanya Yang Berhormat, salah satu skim cepat kaya yang 
terbarulah yang terdedah baru-baru ini ialah Geneva International. Apakah Yang Berhormat 
ada maklumat kerana sebahagian daripada pelabur yang dikenali sebagai Jawatankuasa 
Bertindak datang ke pejabat saya dengan meminta pertolongan kepada kerajaan jika 
kerajaan dapat campur tangan menyelamat pelabur-pelabur meniaga melalui jongkong 
emas ini yang dikatakan bernilai RM4 bilion.  

Dia beritahu kepada saya ada 80,000 mereka yang terlibat dalam perniagaan 
jongkong emas Geneva International ini dan yang saya hairannya Yang Berhormat, saya 
hendak tanya, yang saya hairannya perniagaan ini memang terdedah. Pejabatnya, ada 
label syarikat di pejabatnya, orang masuk keluar, kenapa mengambil masa yang begitu 
lama oleh pihak Bank Negara ataupun pihak berkuasa untuk bertindak kalau tahu ia tidak 
mempunyai lesen dan tidak sah di sisi undang-undang? Ini yang saya tidak boleh, tidak 
termasuk akal sayalah.  

Kalau benda ini, perniagaan ini secara senyap-senyap, secara sulit, itu lain tetapi 
yang buat secara terbuka. Mereka menjual pelan perniagaan ini cara terbuka dan yang 
terlibat pula Tuan Yang di-Pertua, yang ini lagi pelik ini, kakitangan kerajaan, pegawai-
pegawai polis pun. Saya dengar ada orang yang ada pendidikan boleh tertipu dengan skim 
cepat kaya, apatah lagi orang kampung, orang yang tidak ada pendidikan. Jadi ini perkara 
yang saya rasa serius yang perlu diberi perhatian oleh pihak Kementerian Kewangan dan 
Bank Negara. Sekian, terima kasih. 

Datuk Dr. Awang Adek Hussin: Terima kasih Yang Berhormat. Pertamanya saya 
bersetuju supaya usaha kempen berterusan secara bersungguh-sungguh perlu diteruskan. 
Saya rasa kita akan meminta Bank Negara untuk melihat perkara ini dan melaksanakan 
secara berterusan, secara meluas, secara bersungguh-sungguh.  



#1040. Ini kerana kemudahan teknologi yang memudahkan skim-skim ini dijalankan secara meluas dan sukar dikesan pada peringkat awal. Apabila dikesan pula, sukar diambil tindakan terutamanya kalau melibatkan skim-skim berlandaskan internet. Jadi ini merupakan satu tanggungjawab dan cabaran yang semakin besar yang dihadapi oleh pihak penguatkuasa dan juga satu amaran yang harus diterima oleh rakyat dengan lebih berwaspada dan berhati-hati. Memang usaha untuk memberikan kesedaran dan pemahaman ini perlu dilakukan secara berterusan, tetapi kita juga melihat betapa ramai rakyat di negara kita ini yang begitu terdedah dan mudah termakan dengan janji-janji pelaburan yang menjanjikan pulangan yang begitu tinggi dan dengan cara untuk mendapat kekayaan dengan cepat. Jadi, semua pihak sebenarnya perlu memainkan peranan masing-masing. Begitu juga dari segi undang-undang, Bank Negara Malaysia sedang mengkaji untuk meningkatkan lagi hukuman yang akan dikenakan supaya hukuman yang lebih berat akan dikenakan kepada pihak yang berkenaan nanti. Jadi ia merupakan satu keadaan yang pelbagai dari segi cabaran dan juga dari segi tanggungjawab yang mesti dipikul oleh semua pihak. Saya mengucapkan terima kasih di atas keprihatinan Yang Berhormat dan semoga dengan terdedahnya kejadian penipuan yang besar ini- sebenarnya di Malaysia juga dalam kes semasa ini jumlahnya juga agak besar, yang agak menggerunkan kita. Jadi bukan sahaja di Amerika Syarikat, mungkin tidaklah sampai ke peringkat di Amerika Syarikat tetapi jumlah penipuan ini sudah menjadi semakin besar. Jadi, ini perlu kita hayati dan mengambil tindakan pencegahan secara bersama. Terima kasih. Dato' Ibrahim Ali [Pasir Mas]: Terima kasih Tuan Yang di-Pertua. Tadi Yang Berhormat sebut skim cepat kaya ini meluas, amat berbahaya dan walaupun pemantauan dibuat melalui risikan dan aduan ianya tidak mencukupi. Saya ingin tanya Yang Berhormat, selain daripada usaha yang akan dibuat mengenai pindaan undang-undang hukuman yang lebih berat tetapi mengenai dengan kesedaran tadi. Saya berminat mengenai kesedaran orang ramai. Apakah pihak Bank Negara bercadang untuk melancarkan kempen yang tidak putus-putus seperti kempen anti rasuah melalui berbagai-bagai media mengenai dengan skim cepat kaya. Ini kerana nampaknya ia hilang tumbuh silih berganti, itu jadinya. Jadi kalau ia tidak dibendung dengan tegas, saya percaya ianya akan menjadi penyakit kerana skim ini sekarang ini berlindung macam-macam cara. Dahulu di kawasan saya ikan keli, kemudian teh latvia, macam-macam dia jual produk melalui jualan langsung dan sebagainya. Jadi itu persoalan pertama. Kedua saya hendak tanya Yang Berhormat, salah satu skim cepat kaya yang terbarulah yang terdedah baru-baru ini ialah Geneva International. Apakah Yang Berhormat ada maklumat kerana sebahagian daripada pelabur yang dikenali sebagai Jawatankuasa Bertindak datang ke pejabat saya dengan meminta pertolongan kepada kerajaan jika kerajaan dapat campur tangan menyelamat pelabur-pelabur meniaga melalui jongkong emas ini yang dikatakan bernilai RM4 bilion. Dia beritahu kepada saya ada 80,000 mereka yang terlibat dalam perniagaan jongkong emas Geneva International ini dan yang saya hairannya Yang Berhormat, saya hendak tanya, yang saya hairannya perniagaan ini memang terdedah. Pejabatnya, ada label syarikat di pejabatnya, orang masuk keluar, kenapa mengambil masa yang begitu lama oleh pihak Bank Negara ataupun pihak berkuasa untuk bertindak kalau tahu ia tidak mempunyai lesen dan tidak sah di sisi undang-undang? Ini yang saya tidak boleh, tidak termasuk akal sayalah. Kalau benda ini, perniagaan ini secara senyap-senyap, secara sulit, itu lain tetapi yang buat secara terbuka. Mereka menjual pelan perniagaan ini cara terbuka dan yang terlibat pula Tuan Yang di-Pertua, yang ini lagi pelik ini, kakitangan kerajaan, pegawai- pegawai polis pun. Saya dengar ada orang yang ada pendidikan boleh tertipu dengan skim cepat kaya, apatah lagi orang kampung, orang yang tidak ada pendidikan. Jadi ini perkara yang saya rasa serius yang perlu diberi perhatian oleh pihak Kementerian Kewangan dan Bank Negara. Sekian, terima kasih. Datuk Dr. Awang Adek Hussin: Terima kasih Yang Berhormat. Pertamanya saya bersetuju supaya usaha kempen berterusan secara bersungguh-sungguh perlu diteruskan. Saya rasa kita akan meminta Bank Negara untuk melihat perkara ini dan melaksanakan secara berterusan, secara meluas, secara bersungguh-sungguh.